# Thomas R. Marshall

|  |
| --- |
| Tomas R. Maršal |
|
 |
| Biografija |
| Datum rođenja
 | (1854-marta-14)14. marta 1854.
 |
| Mesto rođenja
 | Nort Mančester (SAD)
 |
| Datum smrti
 | 1. juna 1925.
 |
| Mesto smrti
 | Vašington (SAD)
 |
| Politička partija
 | Demokratska stranka
 |
| Diploma sa
 | Wabash College
 |
|  |
| uredi  |

**Tomas Rajli Maršal** (engleski: *Thomas Riley Marshall*; Nort Mančester, 14. mart 1854 — Vašington, 1. jun 1925) je bio američki političar. Služio je kao 28. Potpredsednik Sjedinjenih Država u periodu od 1913. do 1921. godine, za vreme mandata predsednika Vudra Vilsona. Bio je član Demokratske stranke. Osim potpredsedničke pozicije, služio je i kao 27. Guverner Indijane. Za vreme mandata je predložio kontroverzni i progresivni državni ustav i zalagao se za druge reforme progresivne ere. Republikanska manjina je iskoristila državne sudove da blokira pokušaj izmene Ustava.

Njegova popularnost kao guvernera Indijane, koja je predstavljala važnu izbornu jedinicu, mu je omogućila kandidaturu Demokratske stranke za potpredsednika na predsedničkim izborima 1912, na kojima su Vudro Vilson i Tomas R. Maršal i pobedili. Tokom njihovog prvog mandata je došlo do ideološkog razmimoilaženja između njih dvojice, zbog čega je Vilson ograničio Maršalov uticaj u administraciji, a zbog Maršalovog tipa humora koji Vilsonu nije odgovarao je premestio Maršalovu kancelariju van Bele kuće. Tokom svog drugog mandata, Maršal je držao govore širom zemlje u cilju podizanja morala tokom Prvog svetskog rata, i postao je prvi potpredsednik koji je predsedavao sednicama kabineta, dok je Vilson bio u Evropi.

Maršalov mandat potpredsednika je ostao najviše upamćen po krizi vođstva koja je nastala nakon što je Vilson dobio moždani udar u oktobru 1919. Usled lične netrpeljivosti, Vilsonovi savetnici i supruga su pokušavali da prikriju od Maršala predsednikovo zdravstveno stanje kako bi ga sprečili da preuzme predsedničku vlast. Mnogi, uključujući zvaničnike kabineta i kongresne vođe, su nagovarali Maršala da preuzme predsednička ovlašćenja, ali on je to odbio iz straha da ne postavi presedan. Bez jakog vođstva u izvršnoj grani, protivnici u administraciji su onemogućili ratifikaciju sporazuma o Ligi naroda, i time efektivno Sjedinjene Države vratili izolacionističkoj spoljnoj politici.

### Bibliografija

* Bennett, David J. (2007). *He Almost Changed the World: The Life And Times Of Thomas Riley Marshall*. Freeman & Costello. ISBN 978-1-4259-6562-4.
* Bodenhamer, David J. (1994). *The Encyclopedia of Indianapolis*. Indiana University Press. ISBN 0-253-31222-1.
* Boller, Paul F. Jr. (2004). *Presidential Campaigns From George Washington to George W. Bush*. Oxford University Press. ISBN 0-19-516716-3.
* *Congressional Quarterly's Guide to U.S. Elections*. Congressional Quarterly Inc. 1976. ISBN 0-87187-072-X.
* Feerick, John D. (1992). *The Twenty-fifth Amendment: Its Complete History and Applications*. Fordham University Press. ISBN 0-8232-1373-0.
* Gray, Ralph D. (1977). *Gentlemen from Indiana: National Party Candidates,1836–1940*. Indianapolis: Indiana Historical Bureau. ISBN 1-885323-29-8.
* Gray, Ralph D. (1994). *Indiana History: A Book of Readings*. Indiana University Press. ISBN 0-253-32629-X.
* Gugin, Linda C. & St. Clair, James E, ur. (2006). *The Governors of Indiana*. Indianapolis, Indiana: Indiana Historical Society Press. ISBN 0-87195-196-7.
* Keyes, Ralph (2006). *The quote verifier: who said what, where, and when*. Macmillian. ISBN 0-312-34004-4.

### Dalja literatura

* Marshall, Thomas R. (1925). *Recollections*. Bobbs-Merrill.

## Vanjske veze

* Hatfield, Mark O. (1997). „Thomas R. Marshall, 28th Vice President (1913–1921)”. Senate Historical Office. Pristupljeno 18. 8. 2009.
* „Thomas Marshall's Obituary”. *The New York Times*. 2. 6. 1925.. Pristupljeno 18. 8. 2009.
* „Indiana's Popular History: Thomas Marshall”. Indiana Historical Society. Arhivirano iz originala na datum 2008-02-04. Pristupljeno 24. 8. 2009.
* „Indiana Governor Thomas Riley Marshall (1854–1925) with portrait”. Indiana Historical Bureau. Pristupljeno 27. 10. 2009.
* „Thomas Riley Marshall at Find-a-Grave”. Pristupljeno 18. 12. 2009.